**Ministru kabineta noteikumu projekta “Grozījumi Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt kārtību, kādā valsts sniedz palīdzību, daļēji sedzot aizņēmēja neizpildītās parādsaistības attiecībā uz dzīvojamās telpa iegādei vai būvniecībai ņemto aizdevumu. Tostarp noteikumu projekts paredz lielāku garantijas apmēru personai, ar kuru kopā dzīvo un kuras apgādībā ir četri un vairāk bērni, un iespēju valsts palīdzību dzīvojamās telpas iegādei vai būvniecībai saņemt atkārtoti, gadījumos, kad pēc iepriekšējas garantijas saņemšanas aizņēmējam ir pieaudzis apgādībā esošu un kopā dzīvojošu bērnu skaits vai ir iestājusies grūtniecība. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2018.gada 20.februāra noteikumos Nr.95 “Noteikumi par valsts palīdzību dzīvojamās telpas iegādei vai būvniecībai” (turpmāk – noteikumi Nr.95) izstrādāti pēc Ekonomikas ministrijas iniciatīvas, saskaņā ar likuma “Par palīdzību dzīvokļa jautājumu risināšanā” 27.1 panta pirmo daļu un Attīstības finanšu institūcijas likuma 12.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz atteikties no prasības, kas noteica, ka personai, ar kuru kopā dzīvo un kuras apgādībā ir vismaz viens bērns, garantijas pieteikuma pielikumā jāpievieno informācija par deklarēto vai reģistrēto dzīves vietu Latvijā. Tādējādi noteikumu projekts paredz, ka turpmāk aizņēmējam nav nepieciešams deklarēt vai reģistrēt savu dzīves vietas adresi Latvijā. Ierobežojuma atcelšana būtu veicinoša ietekme uz reemigrāciju, jo personām, kuras vēlas atgriezties Latvijā un saņemt palīdzību dzīvojamās mājas iegādei vai būvniecībai, sagādā grūtības izpildīt prasību attiecībā uz dzīves vietas deklarēšanu Latvijā. Līdz šim attiecīgajām ģimenēm programmas izmantošana bija ierobežota, jo, pamatojoties uz esošajiem nosacījumiem, nedeklarējoties Latvijā, pretendēt uz mājokļu garantiju programmas ietvaros nav iespējams.Noteikumu projekts paredz sekojošas izmaiņas attiecībā uz saņemamo garantijas apmēru:* minimālais garantijas apmērs noteikts 10% apmērā no aizdevuma summas;

Ministru kabineta 2009.gada 27.oktobra noteikumu Nr.1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” (turpmāk – noteikumi Nr.1250) 17.1 punkts paredz, ka no valsts nodevas par ķīlas tiesību nostiprināšanu zemesgrāmatā ir atbrīvota persona, kas ieķīlā pirmo nekustamo īpašumu, ja minētā persona to ieguvusi, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai, kas paredzēta personai, ar kuru kopā dzīvo un kuras apgādībā ir vismaz viens bērns. Šādā gadījumā nostiprinājuma lūgumam pievieno apliecinājumu, ko izsniegusi institūcija, kura administrē un izsniedz garantiju, un kurā apliecināts, ka normatīvajos aktos noteiktā valsts palīdzība dzīvojamās telpas iegādei vai būvniecībai tiek sniegta personai, ar kuru kopā dzīvo un kuras apgādībā ir vismaz viens bērns.Atbilstoši saņemtajai informācijai no Akciju sabiedrības “Attīstības finanšu institūcija ALTUM” personas, pamatojoties uz noteikumos Nr.1250 17.1 punktā paredzēto atbrīvojumu no valsts nodevas par ķīlas tiesību nostiprināšanu zemesgrāmatā, garantiju izmanto nevis, lai saņemtu palīdzību dzīvojamās telpas iegādei vai būvniecībai, bet gan lai izvairītos no samaksas par ķīlas tiesību nostiprināšanu.Attiecīgi, lai izvairītos no minētajiem gadījumiem, noteikts minimālais garantijas apmērs 10% apmērā no aizdevuma summas.* persona, ar kuru kopā dzīvo un kuras apgādībā ir vismaz divi bērni, var izvērtēt, vai tā vēlas saņemt maksimālo garantijas apmēru no kopējā aizdevuma summas, vai noteikt to mazākā apmērā;
* personai, ar kuru kopā dzīvo un kuras apgādībā ir četri un vairāk bērni, var saņemt garantiju līdz 30% no aizdevuma summas, un ne vairāk kā 30 000 euro.

Tādējādi tiek paredzēts lielāks atbalsts ģimenēm, kuru apgādībā ir četri un vairāk bērni. Garantijas apmērs personām ar kuru kopā dzīvo viens, divi vai trīs bērni, nemainās.* ja persona garantijas pieteikuma pielikumā pievieno mātes pases kopiju, kas apliecina grūtniecības stāvokli, personām, ar kuru kopā dzīvo un kuras apgādībā ir divi vai vairāk bērni, aprēķinot garantijas apmēru, tiek ņemts vēra, ka persona ir stāvoklī un gaidāms apgādībā esošo bērnu skaita pieaugums, tādējādi palielinot garantijas apmēru.
* gadījumos, kad aizņēmējam pēc iepriekšējas garantijas saņemšanas ir pieaudzis apgādībā esošu un kopā dzīvojošu bērnu skaits vai ir iestājusies grūtniecība, ir tiesības saņemt atkārtoti garantiju, taču ne vairāk kā divas garantijas vienlaikus, dzīvojamās telpas iegādei vai būvniecībai. Šāds nosacījums ļauj saņemt atkārtotu garantiju situācijās, kad dzīvojamās platības palielināšana saistīta, ar ģimenes locekļu skaita pieaugumu, ir uzlabojusies atbalsta saņēmēja finansiālā situācija vai ir vēlēšanās paplašināt dzīvojamo platību.
 |
| 3. | Projekta izstrādē iesaistītās institūcijas un publiskas personas kapitālsabiedrības | Akciju sabiedrība "Attīstības finanšu institūcija Altum" |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ģimenes, ar kuru kopā dzīvo vai kuru apgādībā ir personas, kas nav sasniegušas 24 gadu vecumu.Personas, kas ieguvušas vai plāno iegūt profesionālo vai augstāko izglītību un plāno iegādāties īpašumā dzīvojamo telpu, kā arī kuras nepārsniedz 35 gadu vecumu.Personas, ja ir pieaudzis apgādībā esošu un kopā dzīvojošu bērnu skaits vai ir iestājusies grūtniecība.Komercbankas, kas šobrīd ir noslēgušas vai plāno noslēgt sadarbības līgumus ar akciju sabiedrību „Attīstības finanšu institūcija Altum”.Pašvaldības, kā arī uzņēmumi.  |
| 2. | Tiesiskā regulējuma ietekme uz tautsaimniecību un administratīvo slogu | Plānots, ka līdz ar tiesisko regulējumu tiks veicināta tautsaimniecības izaugsme, piesaistot kā nacionālā tā teritoriālā līmenī personas, kuras ieguvušas profesionālo vai augstāko izglītību, kā arī veicinot reemigrāciju. |
| 3. | Administratīvo izmaksu monetārs novērtējums | Atbilstoši noteikumu Nr. 95 11. punktam par garantijas izsniegšanu personai, ar kuru kopā dzīvo un kuras apgādībā ir vismaz viens bērns, jau šobrīd tiek noteikta vienreizēja maksa 2,5% apmērā no piešķirtās garantijas summas.Kā arī noteikta maksa attiecībā uz personām, kuras ieguvušas vidējo profesionālo vai augstāko izglītību un kuras nepārsniedz 35 gadu vecumu, tiek noteikta šāda garantijas maksa:1. vienreizēja maksa par garantijas pieteikuma izskatīšanu 4,8% apmērā no piešķirtās garantijas summas;
2. ikgadēja maksa 4,8 % apmērā no atlikušās garantijas summas, kas var tikt sadalīta vairākos maksājumos un apmaksājama pirms katra nākamā perioda atbilstoši sadarbības līguma nosacījumiem.

Par garantijas nosacījumu maiņu tiek noteikta vienreizēja maksa 1% apmērā no atlikušās garantijas summas. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Attiecībā uz garantijas apmēra palielināšanu personai ar kuru kopā dzīvo un kuras apgādībā ir vismaz četri bērni, plānots, ka papildus finansējums nav nepieciešams. No kopējā programmas līdzšinējo klientu skaita, ģimenes ar 4 un vairāk bērniem līdz šim saņēmušas garantijas tikai 24 gadījumos, kas ir tikai 0,3% no kopējā klientu kopskaita. Finansējums tiks nodrošinās plānotā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Ekonomikas ministrijas tīmekļa vietnē sadaļā “Sabiedrības līdzdalība”, kā arī Valsts kancelejas tīmekļa vietnē.  |
| 2. | Sabiedrības līdzdalība projekta izstrādē | Saņemti Demogrāfisko lietu centra 2018.gada 5.aprīļā sanāksmē identificētie grozījumi noteikumos Nr. 95. Priekšlikumi apspriesti tikšanās laikā, kas notika 2018.gada 6.aprīlī. Paziņojums par līdzdalības iespējām tiesību akta saskaņošanas procesā 2018.gada 17.jūlijā ievietots Ekonomikas ministrijas tīmekļa vietnē.<https://em.gov.lv/lv/par_ministriju/sabiedribas_lidzdaliba/>diskusiju\_dokumenti/majoklu\_politika/ |
| 3. | Sabiedrības līdzdalības rezultāti | Ņemti vērā Demogrāfisko lietu centra priekšlikumi, kas noteica izslēgt ierobežojumu attiecībā uz ģimenēm ar bērniem būt deklarētiem Latvijas teritorijā, izslēgts ierobežojums mājokļu garantiju programmu izmantot tikai vienu reizi, kā arī pārskatīts garantijas apjoms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrijaAkciju sabiedrība “Attīstības finanšu institūcija Altum” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar plānoto grozījumu izpildi nav plānots radīt jaunas valsts pārvaldes institūcijas, likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis

Ozoliņa 67013030

Patricija.Ozolina@em.gov.lv